< Linux

Fedora

Szerző: Sallai András

Copyright © Sallai András, 2012, 2015, 2018, 2019

CC Attribution-Share Alike 4.0 International

Web: http://szit.hu

Beszerzés

Telepítéshez keressük meg a Netinstall CD képet a következő helyről:

https://getfedora.org/

Válasszuk a szerver változatot. Közvetlen link:

https://getfedora.org/hu/server/download/

Itt netinstall:

„Egyéb letöltések” résznél keressük meg

„Hálózati telepítő lemezkép:”

2018-ban a következőt kapjuk:

Fedora-Server-netinst-x86_64-28-1.1.iso

Telepítés

Két lehetőségem van:

Install Fedora 28

Test this media & install Fedora 28

Troubleshooting

Press Tab for full configuration options on menu items.

Alapértelmezetten a „Test this media & install Fedora 28” menüpont van kiválasztva, ami jó választás.

A VirtualBox a Fedora számára 1024 MB memóriát állított be, ezt használtam.

Egy grafikus telepítő indul el, ahol kiválaszthatjuk a telepítés nyelvét:

Magyar Hungarian

A telepítő az IP cím alapján feltételezi, hogy magyar nyelvet szeretnénk használni, ezért alapból fel is ajánlja.

Kattintunk számlán a [Folytatás] gombra.

A következő felület egy összetett beállító felület. A következőket állíthatjuk be:

LOKALIZÁCIÓ

BILLENTYŰZET

Magyar

NYELVI TÁMOGATÁS

Magyar (Magyarország)

IDŐ & DÁTUM

Európa/Budapest időzóna

SZOFTVER

TELEPÍTÉS FORRÁS

Legközelebbi tükör

SZOFTVER VÁLOGATÁS

Fedora Server kiadás

RENDSZER

TELEPÍTÉSI CÉL

Automata particionálás kiválasztva

HÁLÓZAT & KISZOLGÁLÓNÉV

Vezetékes (enp…olat csatlakozott)

Egy felirat figyelmeztet a felkiáltó jeles rész kötelező választására.

Kérem fejezze be az ezzel az ikonnal jelölt következő elemeket mielőtt folytatná a következő lépéssel.

Alapértelmezetten a következő elemnél szerepel a felkiáltójel:

TELEPÍTÉSI CÉL

Itt meg kell határoznunk milyen merevlemezre telepítünk, vagy hagyjuk az alapértelmezésen.

A következő lehetőségek vannak:

(*)Automatikus ( )Egyéni ( ) Speciális egyéni (Blivet-GUI)
[ ]Szeretnénk még további területet felszabadítani.

Ha kiválasztottuk és beállítottuk a megfelelő elemeket balra fent találjuk a [ Kész ] gombot.

Visszakapjuk az előző képernyőt, ahol már nincs felkiáltó jel. Válasszuk a [ Telepítés megkezdése ] gombot.

A telepítés ekkor elindul. Alul egy folyamatjelzőn látjuk a fájlok másolását.

A fájlok másolása közben meg kell adnunk a rendszergazda jelszavát és felhasználót kell felvennünk.

FELHASZNÁLÓI BEÁLLÍTÁSOK

ROOT JELSZÓ

Root jelszó nincs beállítva

FELHASZNÁLÓ HOZZÁADÁSA

Felhasználó nem kerül hozzáadásra

A felhasználót beállíthatjuk adminisztrátornak. Rövid jelszavak esetén kétszer kell a [ Kész ] gombra kattintani.

Ezt követően csak meg kell várnunk, amíg a telepítő befejezi a másolást.

601 csomag töltődik le és telepszik.

A fájlok másolása után megjelenik az [ Újraindítás ] gomb.

A telepítés végig grafikus felületen zajlik, újraindítás után viszont csak parancssoros felület fogad:

Fedora 28 (Server Edition)
Kernel 4.18.11-200.fc18.x86_64 on an x86_64 (tty1)
Admin Console: https://10.0.2.15:9090 or https://[fe80:8139:5177:2777:526f]:9090/
Web console: https://10.0.2.15:9090/ or https://10.0.2.15:9090
10 login:

Gépnév

Nevezzük el a gépet iskolazo néven:

hostnamectl set-hostname iskolazo

Hálózat

A hálózat beállításához a következő parancsokat használhatjuk:

ifconfig
ip

A RedHat alapú rendszerekben a hálózati kártyák elnevezése már nem ethX. Helyette a használt interfész alapján a rendszer kitalál számára egy nevet. Nálunk ez:

enp0s3

A tartós beállítást az nmcli paranccsal tehetjük meg.

Derítsük ki a hálózati eszköz nevét:

nmcli device

Ip cím és maszk beállítása:

nmcli connection mod enp0s3 ipv4.addresses 192.168.5.27/24

Átjáró beállítása:

nmcli connection mod enp0s3 ipv4.gateway 192.168.5.1

DNS beállítása:

nmcli connection mod enp0s3 ipv4.dns 192.168.5.1

Az IP cím beállítás statikus:

nmcli connection mod enp0s3 ipv4.method manual

A statikus beállítások aktualizálása:

nmcli connection down enp0s3
nmcli connection up enp0s3

Beállítások megtekintése:

nmcli device show enp0s3

A beállítások a következő helyen kerülnek tárolásra:

/etc/sysconfig/network-scripts/ifcfg-enp0s3

Felhasználókezelés

Felhasználókezelés:

useradd mari
password mari

Felhasználói fiók törlése

userdel mari

Felhasználói fiók és könyvtárának törlése:

userdel -r mari

Csomagkezelés

rpm

A Fedora alap csomagkezelője az rpm. Az rpm egyetlen csomagot képes telepíteni, és nem képes függőséget kezelni.

Használat:

rpm -i <csomag-fájlnév>

yum

A yum a Yellowdog Updater, Modified rövidítése.

Az rpm csomagkezelőt használja, annak egy előtét programja. Képes hálózati tárolókból telepíteni és kezeli a függőségeket.

Eredetileg volt egy Yellowdog UPdater (YUP) csomagkezelő, amelyet 1999-2001 között a Terra Soft Solutions-nél fejlesztett Dan Burcaw, Bryan Stillwell, Stephen Edie, és Troy Bengegerdes. A YUP a Yellow Dog Linux grafikus telepítőjének volt a háttérben futó motorja.

dnf

A Fedora 22 kiadásban átnevezték a yum csomagkezelőt dnf-re. Használata:

dnf install <csomagnév>

Tűzfal

Nézzük meg fut-e a szolgáltatás:

systemctl status firewalld

Tűzfal leállítása:

systemctl stop firewalld

Tűzfal tiltása:

systemctl disable firewalld

SELinux

Letiltás:

nano /etc/selinux/config

Javítsuk a SELINUX változó értékét így:

SELINUX=disabled

Indítsuk újra a rendszert:

reboot

SSH

Engedélyezés tűzfalon:

firewall-cmd --add-service=ssh --permanent

firewall-cmd --reload

Apache

Telepítés:

dnf install httpd

A httpd szerver indítása (telepítés után nem indul el):

systemctl start httpd

Engedélyezzük a újraindulás utáni indítást:

systemctl enable httpd

Engedélyezés tűzfallal:

firewall-cmd --add-service=http --permanent

firewall-cmd --reload

A weboldalak helye:

/var/www/html

FTP szerver

Telepítés:

dnf install pure-ftpd

Indítás:

systemctl start pure-ftpd

Beállításokat a következő helyen találjuk:

/etc/pure-ftpd/

Állítsunk be passzív portokat, ehhez szerkesszük a pure-ftpd.conf állományt:

nano /etc/pure-ftpd/pure-ftpd.conf

Állítsuk be a passzív porotkat:

# passzív portok:
PassivePortRange 22000 22020

Indítsuk újra a szervert:

systemctl restart pure-ftpd

Engedélyezzük tűzfalon:

firewall-cmd --add-service=ftp --permanent

firewall-cmd --add-port=22000-22020/tcp --permanent

firewall-cmd --reload

Levelezőszerver

Telepítés:

dnf install postfix

Végezzük el a beállításokat:

nano /etc/postfix/main.cf

Indítás:

systemctl start postfix

Ellenőrzés:

ps ax
ss -lt | grep smtp

Engedélyezzük a tűzfalon:

firewall-cmd --add-service=smtp --permanent

firewall-cmd --reload

systemd

A Fedora Linux használja a systemd rendszert. Néhány hasznos parancsot látunk itt:

Milyen jobok futnak, mitől lassú a boot:

systemctl list-jobs

Hozzáférhető szolgáltatások listázása:

systemctl list-units -t service --all

Az aktív szolgáltatások listázása:

systemctl list-units -t service

Az sshd démon státuszának lekérdezése:

systemctl status sshd.service

Hozzáférhető célok listázása:

systemctl list-units -t target --all

Akítv célok listázása:

systemctl list-units -t target

Lássuk melyik szolgáltatás van egy célhoz rendelve:

systemctl show -p "Wants" multi-user.target

Mi történik, amikor elindítunk egy célt:

systemd --test --system --unit=multi-user.target

Konzolfont

Ha nem lenne feltelepítve a console-setup csomag, akkor telepítsük:

dnf instal console-setup

Szerkesszük a console-setup állományt:

nano /etc/default/console-setup

A FONTSIZE tulajdonságot állítsuk be:

ACTIVE_CONSOLES="/dev/tty[1-6]"
CHARMAP="UTF-8"
CODESET="guess"
FONTFACE="TerminusBold"
FONTSIZE="16x32"
SCREEN_WIDTH="80"

Beállítások alkalmazása:

setupcon

A setupcon hatása újraindítás után nem marad meg, újra ki kell adni.

A telepíthető fontok:

ls /usr/lib/kbd/consolefonts/

Font beállítása:

setfont lat2-16

Esetleg telepíthetünk még:

dnf install terminus* -y

Állítsunk be egy újonnan települt fontot:

setfont ter-p22b

Néhány használható font:

ter-p28b

ter-i28b

ter-p32b

Linkek

http://fedoraproject.org/wiki/Systemd

http://docs.fedoraproject.org/en-US/Fedora/15/html/Deployment_Guide/ch-Services_and_Daemons.html

https://spins.fedoraproject.org/lxde/ (LXDE GUI; 2018)

https://www.server-world.info/en/ (2018)